stanford-oval/wikipedia huggingface dataset:
Nato (täsmennyssivu)

Nato tarkoittaa seuraavia:
nato, aviomiehen sisar
Nato (engl. North Atlantic Treaty Organization, lyhenne NATO), sotilasliitto
NATO, Laibach-yhtyeen albumi
Nato, oikealta nimeltään Natalija Ševljakova, venäläinen laulaja
naTo, kulttuurirakennus Leipzigissa, Saksassa.
Nato, sukunimenä:
Norman Nato (s. 1992), ranskalainen moottoriurheilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nato”, voi hakea sivunnimihaulla, laajalla sivunnimihaulla tai tekstihaulla.
Nilakka (kunta)

Nilakka on suunniteltu kunta, jonka toteutumisesta on tehty yhdistymisselvitys. Kuntaan kuuluisivat nykyiset kunnat Keitele, Pielavesi, Tervo ja Vesanto. Kunnilla on jo Nilakka-niminen yhteinen terveyspalvelujen yksikkö. Kunnilla on muutaman muun lähialueen kunnan kanssa Pohjois-Savon sairaanhoitopiirissä toimiva perusterveydenhuoltoa ja vanhusten laitoshoitoa tuottava liikelaitos Kysteri, jossa Nilakan kunnat muodostavat oman palveluyksikkönsä.
Kunnat tekivät 23. maaliskuuta 2015 päätöksen yhdistysmissopimuksen laatimisesta.
Ajatus Nilakan kunnasta tuli ensi kertaa julkisuuteen 2012. Suunnitellussa kunnassa olisi asukkaita 11  300.
Nina Lobova

| Mitalit> Maa:   Neuvostoliitto. Olympialaiset .Naisten käsipallo | Mitalit> Maa:   Neuvostoliitto. Olympialaiset .Naisten käsipallo | Mitalit> Maa:   Neuvostoliitto. Olympialaiset .Naisten käsipallo | Maa:   Neuvostoliitto> .Naisten käsipallo |
| --- | --- | --- | --- |
|  Kultaa | Montreal 1976 | joukkuekilpailu |  |
Nina Romanivna (Lobova) Getsko (ven. Ніна Романівна Лобова Гецко; s. 20. heinäkuuta 1957 Zestaponi) on Neuvostoliittoa edustanut käsipalloilija. Hän kilpaili vuoden 1976 kesäolympialaisissa Montrealissa ja kuului siellä kultaa voittaneeseen joukkueeseen.
Moriyama

| Moriyama (守山市) |
| --- | --- |
 Sumiyoshi-jinja
 lippu:  Symboli
 Moriyaman sijainti Shigan prefektuurissa
 Moriyama
 Koordinaatit: 35°03′32″N, 135°59′39″E 
Valtio:  Japani
Alue:  Kansai
Prefektuuri:  Shigan prefektuuri
Pinta-ala:  
 – Kokonaispinta-ala:  55,74 km²
Väkiluku (02/2020):  83 842
 – Väestötiheys:  1 504,2 as./km²
Symbolit:  
 – Puu:  Kamferipuu
 – Kukka:  Intianlootus
 
 https://www.city.moriyama.lg.jp/ 
Infobox OKVirheellinen NIMI-arvo: 
Moriyama (jap. 守山市, Moriyama-shi) on Japanin kaupunki Honshūn saarella Kansain alueella Shigan prefektuurissa. Se sijaitsee Biwajärven itärannalla prefektuurin eteläosassa. Kaupungin alue on Yasujoen suiston alavaa rannikkotasankoa. Moriyamassa on 83 842 asukasta (helmikuussa 2020) ja sen pinta-ala on 55,74 neliökilometriä.
Moriyamassa sijaitsevasta arkeologisesta kohteesta on löydetty jäänteitä jo jōmon-kauden asutuksesta. Edo-kaudella Moriyama kehittyi yhtenä Nakasendō-tien monista postiasemista (shukuba). Eräs perinteinen elinkeino on kankaiden värjäys. Toisen maailmansodan jälkeen kaupunkiin on sijoittunut myös keinokuitu-, muovi- ja koneteollisuutta. Tärkeitä maataloustuotteita ovat riisi, vihannekset ja hedelmät, kuten melonit ja kakit. Biwajärven rannikolla harjoitetaan vesiviljelyä. Kaupunkioikeudet Moriyama sai vuonna 1970. Se on kasvanut esikaupunkialueena hyvien liikenneyhteyksiensä ansiosta. Biwajärven suursilta liittää sen järven toiselle puolelle Ōtsuun.
Moriyaman kulttuuriperintöön kuuluvat esimerkiksi Katsube-jinjan ja Ozu-jinjan šintolaiset pyhäköt, joiden päähallit on nimetty Japanin tärkeäksi kulttuuriomaisuudeksi. Osa kaupungin alueesta kuuluu Biwajärven puolikansallispuistoon. Moriyamaa palvelee JR Nishi-Nihonin Biwako-linja eli Tōkaidō-päälinja.
Kuvia

Katsube-jinja
Sagawan taidemuseo
Biwajärven suursilta
Moriyama vuoden 1987 ilmakuvassa
Aiheesta muualla

Kuvia tai muita tiedostoja aiheesta Moriyama Wikimedia Commonsissa
Kaupungin internetsivut (japaniksi)
Nina Linde

| Nina Linde> Henkilötiedot |
| --- | --- |
Syntynyt: 10. kesäkuuta 1980 (ikä 44)
Kansalaisuus:   Saksa
Jääkiekkoilija
Pelipaikka:  hyökkääjä/puolustaja
Maila:  oikea
Pituus:  166 cm
Paino:  58 kg
Pelaajaura
Pääsarjaura:  1998–2010
Nina Linde (s. 10. kesäkuuta 1980) on saksalainen entinen jääkiekkoilija. Hän pelasi Saksan naisten jääkiekkomaajoukkueessa Salt Lake Cityn talviolympialaisten 2002 naisten jääkiekkoturnauksessa.
Linde edusti naisten SM-sarjan Tampereen Ilvestä kahtena kautena 2004–2005 ja 2009–2010.
NRP Lince (1911)

| NRP Lince |
| --- | --- |


Aluksen vaiheet
Rakentaja:  Cantiere navale fratelli Orlando, Livorno
Laskettu vesille:  1911
Poistui palveluskäytöstä:  1945
Tekniset tiedot
Uppouma:  77 t
Pituus:  27,0 m
Leveys:  4,3 m
Syväys:  1,8 m
Koneteho:  300 bhp
Nopeus:  12 solmua
Miehistöä:  20
NRP Lince oli Portugalin laivaston vuonna 1911 vesillelaskettu partiovene.
Valmistus

Alus tilattiin Italiasta Livornosta Cantiere navale fratelli Orlandolta. Alus laskettiin vesille 1911.
Palvelus

Alus oli torpedokoululaivana kotivesillä, kunnes se poistettiin laivastoluettelosta 1945.
Nilakan yhtenäiskoulu

| Nilakan yhtenäiskoulu |
| --- | --- |
 Nilakan koulu on Nilakan yhtenäiskoulun alakoulu Keitelellä.
Sijainti:  Koulutie 3-4, PL 48, 72600 Keitele
Tyyppi:  suomenkielinen yhtenäiskoulu
Rehtori:  Ville Ahonen
Luokat:  0-9
Oppilaita:  174 (2016, peruskoululaiset), lisäksi esikoululaiset
Nilakan yhtenäiskoulu
Nilakan yläaste on Nilakan yhtenäiskoulun yläkoulu.
Nilakan yhtenäiskoulu on Keiteleen kirkonkylässä toimiva yhtenäiskoulu (luokka-asteet 0-9).
Vuonna 2016 koulua kävi 174 peruskoululaista.
Moriya

| Moriya (守谷市) |
| --- | --- |
 Moriyan kaupungintalo
 lippu:  symboli
 Moriyan sijainti Ibarakin prefektuurissa
 Moriya
 Koordinaatit: 35°57′05″N, 139°58′32″E 
Valtio:  Japani
Alue:  Kantō
Prefektuuri:  Ibarakin prefektuuri
Pinta-ala:  
 – Kokonaispinta-ala:  35,71 km²
Väkiluku (10/2020):  69 284
 – Väestötiheys:  1 940 as./km²
Symbolit:  
 – Puu:  Mänty
 – Kukka:  Kultanauhalilja
 – Lintu:  Pikkubambupyy
 
 https://www.city.moriya.ibaraki.jp/ 
Infobox OKVirheellinen NIMI-arvo: 
Moriya (jap. 守谷市, Moriya-shi) on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin lounaisosassa Tone-, Kinu- ja Kokaijokien välissä. Etelässä kaupunki rajautuu Chiban prefektuuriin. Moriyassa on 69 284 asukasta (lokakuussa 2020) ja sen pinta-ala on 35,71 neliökilometriä.
Moriyaa palvelevat pikajunalinja Tsukuba Express ja Kantō-rautateiden Jōsō-linja.
Kuvia

Sakura no morin puistoa
Asuinaluetta Moriyassa
Moriyan rautatieasema talvella
Tōyoko Inn -hotelli
Aiheesta muualla

Kuvia tai muita tiedostoja aiheesta Moriya Wikimedia Commonsissa
Kaupungin internetsivut (japaniksi)
NRP Oliveira e Carmo (F489)

| NRP Oliveira e Carmo |
| --- | --- |

Aluksen vaiheet
Rakentaja:  Bazán
Kölinlasku:  1972
Laskettu vesille:  helmikuu 1974
Palveluskäyttöön:  helmikuu 1976
Tekniset tiedot
Uppouma:  1 252 t (standardi) 1 401 t (kuormattu)
Pituus:  84,6 m (kokonaispituus)
Leveys:  10,3 m
Syväys:  3,3 m
Koneteho:  2 × OEW Pielstick -dieselmoottoria, 10 500 hv
Nopeus:  24,4 solmua
Miehistöä:  113
Aseistus
Aseistus:  1 × Creusot-Loire 100 mm modéle 1968 -tykkiä 2 × Bofors 40 mm/70 M/1958 6 × 550 mm torpedoputkea 1 × helikopteri
NRP Oliveira e Carmo (runkonumero F489) on Portugalin laivaston vuonna 1974 vesillelaskettu Baptista de Andrade -luokan korvetti.
Valmistus

Alus tilattiin Bazánilta Espanjasta, missä köli laskettiin 1972. Se laskettiin vesille helmikuussa 1974 ja otettiin palvelukseen helmikuussa 1976.
Palvelus

Alus on palveluksessa.
Myllysuvanto (Kivijärvi, Lokakylä)

| Myllysuvanto |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°06′16″N, 25°17′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Heinikkosuvantoon 
Järvinumero:  14.441.1.039
Mittaustietoja
Pinnankorkeus:  128,2 m  
Pituus:  280 m  
Leveys:  70 m  
Rantaviiva:  0,596 km  
Pinta-ala:  1,016 ha  
Saaria:  ei saaria 
 fiMyllysuvanto 
Myllysuvanto  on Keski-Suomessa Kivijärvellä  Lokakylän lähellä sijaitseva lampi.
Maantietoa

Lampi on 280 metriä pitkä, 70 metriä leveä, ja sen pinta-ala on 1,0 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Vuosjärven alueeseen (14.441) se kuuluu. Lammen vedenpinnan korkeus on 128,2 metriä mpy.
Moon Cakes

Moon Cakes on vuonna 1990 perustettu suomalainen rockmusiikkia tekevä yhtye. Alun perin sen nimi oli Moon.
Yhtyeen jäsenistä Sakari Pesola on aikaisemmin soittanut Kolmas Nainen -yhtyeessä ja Kirka Sainio on puolestaan ollut mukana yhtyeissä Airdash ja LAB. Pesola tuli mukaan syksyllä 1994 korvaamaan tuottaja-kitaristi Mikko Karmilan.
Helsingin Sanomien Ilkka Mattila kirjoitti joulukuussa 1994 yhtyeen olleen perustamisestaan lähtien iso ja persoonallinen lupaus, joka jakaa mielipiteitä. Hänestä yhtyeen sointi oli omaperäinen ja Aino Roivaisen kirjoittamat kappaleet kiinnostavan epärockmaisia.
Moon Cakesilta tuli uutta musiikkia keväällä 2011, single maaliskuussa ja albumi myöhemmin keväällä.
Jäsenet

Aino Roivainen – koskettimet ja laulu
Kirka Sainio – basso ja piano
Mika Simo – rummut
Sakari Pesola – kitara
Jäsenet > Entiset jäsenet

Mikko Karmila – kitara
Mikko Mäkelä – bassokitara (1993–1994)
Diskografia

Yours Sincerely (1991,  AMT, levytettiin nimellä Moon)
Moon Cakes (1993)
Golden Days (1994)
Intimidate (1997,  Johanna Kustannus)
Undoubtedly (2001,  Johanna Kustannus)
Xtra Xcellent (2011,  Delirium Music Works Oy DMW)
Levy-yhtiö

Delirium Music Works Oy
http://www.dmw.fi
Nina Luukkainen

Nina Johanna Luukkainen (o.s. Koivumäki, s. 23. heinäkuuta 1985 Pori) on suomalainen judoka. Hänen sarjansa oli 57 kilogrammaa ja vyöarvonsa toinen dan. Luukkainen edusti Tampereen Judoa ja häntä valmensi Tapio Mäntymäki.
Tampereella asuva Luukkainen aloitti judon harrastamisen kuusivuotiaana. Hän saavutti hopeaa alle 17-vuotiaiden Euroopan nuorten olympiapäivillä vuonna 2001. Seuraavana vuonna hän sai alle 20-vuotiaiden EM-hopeaa ja vuonna 2004 samassa ikäluokassa EM-pronssia. Vuonna 2006 hän saavutti EM-hopeaa alle 23-vuotiaiden sarjassa.
Aikuisten arvokilpailuissa Luukkainen sijoittui viidenneksi sekä Tampereen EM-kilpailuissa 2006 että Rio de Janeiron MM-kisoissa 2007. Maailmancup-kilpailuissa hän oli toinen Tallinnassa maaliskuussa 2006 ja Hampurissa helmikuussa 2008. Hän edusti Suomea Pekingin olympialaisissa 2008. Hävittyään avausottelunsa Xu Yanille hän jatkoi keräilyotteluissa, joista voitti ensimmäisen, mutta hävisi toisen pudoten jatkosta .
Luukkainen on voittanut Suomen mestaruuden vuosina 2002, 2004, 2005, 2007 ja 2008. Pohjoismaiden mestaruuden hän voitti 2009.
Luukkainen lopetti kilpailu-uransa vuonna 2009.
Miesten 20 kilometrin kävely yleisurheilun Euroopan-mestaruuskilpailuissa 2010

| YleisurheilunEuroopan-mestaruuskilpailut 2010 > Juoksu- ja kävelylajit |
| --- | --- | --- | --- | --- |
| 100 m |   | Miehet |   | Naiset |
| 200 m |   | Miehet |   | Naiset |
| 400 m |   | Miehet |   | Naiset |
| 800 m |   | Miehet |   | Naiset |
| 1 500 m |   | Miehet |   | Naiset |
| 5 000 m |   | Miehet |   | Naiset |
| 10 000 m |   | Miehet |   | Naiset |
| Maraton |   | Miehet |   | Naiset |
| 100 m aidat |   |  |   | Naiset |

| 110 m aidat |   | Miehet |   |  |
| 400 m aidat |   | Miehet |   | Naiset |
| 3 000 m esteet |   | Miehet |   | Naiset |
| 4 × 100 m viesti |   | Miehet |   | Naiset |
| 4 × 400 m viesti |   | Miehet |   | Naiset |
| 20 km kävely |   | Miehet |   | Naiset |
| 50 km kävely |   | Miehet |   |  |
Kenttälajit
| Pituushyppy |   | Miehet |   | Naiset |
| Kolmiloikka |   | Miehet |   | Naiset |
| Korkeushyppy |   | Miehet |   | Naiset |
| Seiväshyppy |   | Miehet |   | Naiset |
| Kuulantyöntö |   | Miehet |   | Naiset |
| Kiekonheitto |   | Miehet |   | Naiset |
| Moukarinheitto |   | Miehet |   | Naiset |
| Keihäänheitto |   | Miehet |   | Naiset |
Moniottelut
| Seitsenottelu |   |  |   | Naiset |
| Kymmenottelu |   | Miehet |   |  |
Miesten 20 kilometrin kävely yleisurheilun Euroopan-mestaruuskilpailuissa 2010 kilpailtiin kisojen ensimmäisenä päivänä 27. heinäkuuta, ja se oli kisojen ensimmäinen finaalitapahtuma.
Mitalistit

| --- | --- |
Kulta:  Alex Schwazer Italia (ITA)
Hopea:  João Vieira Portugali (POR)
Pronssi:  Robert Heffernan Irlanti (IRL)
Kilpailun alkuperäinen voittaja venäläinen Stanislav Jemeljanov hylättiin vuonna 2014 hänen biologisen dopingpassinsa epäselvyyksien perusteella.
Ennätykset

| Voimassa olevat ennätykset ennen vuoden 2010 EM-kilpailuja |
| --- | --- | --- | --- | --- |
| Maailmanennätys |  Vladimir Kanaikin (RUS) | 1.17.16 | Saransk, Venäjä | 29. syyskuuta 2007 |
| Euroopanennätys |  Vladimir Kanaikin (RUS) | 1.17.16 | Saransk, Venäjä | 29. syyskuuta 2007 |
| Kisaennätys |  Francisco Fernández (SPA) | 1.18.37 | München, Saksa | 6. elokuuta 2002 |
| Maailman kärkitulos |  Alex Schwazer (ITA) | 1.18.24 | Lugano, Sveitsi | 14. maaliskuuta 2010 |
| Euroopan kärkitulos |  Alex Schwazer (ITA) | 1.18.24 | Lugano, Sveitsi | 14. maaliskuuta 2010 |
Aikataulu

| Paikka | Aika | Vaihe |
| --- | --- | --- |
| 27. heinäkuuta 2010 | 8.05   | Finaali |
Tulokset

| Sijoitus | Nimi | Maa | Aika | Huomiot |
| --- | --- | --- | --- | --- |
| 1. | Schwazer, AlexAlex Schwazer |  Italia | 1.20.38 |  |
| 2. | Vieira, JoãoJoão Vieira |  Portugali | 1.20.49 | SB |
| 3. | Heffernan, RobertRobert Heffernan |  Irlanti | 1.21.00 |  |
| 4. | Rubino, GiorgioGiorgio Rubino |  Italia | 1.22.12 | SB |
| 5. | Krivov, AndreiAndrei Krivov |  Venäjä | 1.22.20 | SB |
| 6. | Tóth, MatejMatej Tóth |  Slovakia | 1.22.20 |  |
| 7. | Jelonek, JakubJakub Jelonek |  Puola | 1.22.24 | SB |
| 8. | Molina, Juan ManuelJuan Manuel Molina |  Espanja | 1.22.35 |  |
| 9. | Augustyn, RafałRafał Augustyn |  Puola | 1.22.40 |  |
| 10. | Kovenko, AndriAndri Kovenko |  Ukraina | 1.22.43 | SB |
| 11. | Dmytrenko, RuslanRuslan Dmytrenko |  Ukraina | 1.22.45 |  |
| 12. | Davaux, HervéHervé Davaux |  Ranska | 1.24.12 |  |
| 13. | López, Miguel ÁngelMiguel Ángel López |  Espanja | 1.24.28 |  |
| 14. | Casandra, SilviuSilviu Casandra |  Romania | 1.24.51 |  |
| 15. | Berger, MaikMaik Berger |  Saksa | 1.25.01 |  |
| 16. | Kucmin, AntonAnton Kucmin |  Slovakia | 1.25.12 |  |
| 17. | Díaz, José IgnacioJosé Ignacio Díaz |  Espanja | 1.25.36 |  |
| 18. | Tomala, DawidDawid Tomala |  Puola | 1.25.50 |  |
| 19. | Costin, JamieJamie Costin |  Irlanti | 1.26.05 |  |
| 20. | Vieira, SérgioSérgio Vieira |  Portugali | 1.27.07 |  |
| 21. | Losyev, IvanIvan Losyev |  Ukraina | 1.27.12 |  |
| 22. | Rumbenieks, ArnisArnis Rumbenieks |  Latvia | 1.30.50 |  |
| – | Jemeljanov, StanislavStanislav Jemeljanov |  Venäjä | DSQ |  |
| – | Ibáñez, AtoAto Ibáñez |  Ruotsi | DSQ |  |
| – | Simanovitš, DzianisDzianis Simanovitš |  Valko-Venäjä | DSQ |  |
| – | Brugnetti, IvanoIvano Brugnetti |  Italia | DNF |  |
| – | Helebrandt, MátéMáté Helebrandt |  Unkari | DNF |  |
Nina Leinonen

Nina Leinonen on suomalainen toimittaja, joka työskentelee Iltalehdellä. Leinonen seurasi Itä-Ukrainan kriisiä ja sotaa maaliskuusta 2014 loppuvuoteen 2015.  Elokuussa 2015 Leinonen kertoi Ukrainassa sijaitsevan Venäjä-mielisen separatistiorganisaation Donetskin kansantasavallan evänneen hänen akkreditointinsa alueelle, koska hän kirjoittaa kansantasavallan viestintäyksikön mukaan liian Ukraina-mielisiä artikkeleita.
Leinonen on kirjoittanut yhdessä Valtiotieteen tohtorin Timo Hellenbergin kanssa syyskuussa 2016 julkaistun kirjan Silminnäkijät – Taistelu Ukrainasta.
Norm Coleman

Norm Coleman
Norman Bertram “Norm” Coleman, Jr. (s. 17. elokuuta 1949 Brooklyn, New York) on yhdysvaltalainen republikaanipoliitikko. Hän toimi Saint Paulin pormestarina vuosina 1993–1998 ja oli ehdolla Minnesotan kuvernööriksi 1998.
Coleman otti paikan Yhdysvaltain senaatissa 7. tammikuuta 2003, mutta hävisi seuraavissa vuoden 2008 vaaleissa Al Frankenille. Äänestys oli äärimmäisen tiukka, sillä ääniä jätettiin noin 2,9 miljoonaa, mutta lopulta Franken voitti vain 312 äänen erolla. Äänestystulosta puitiin osavaltionoikeudessa aina kesäkuuhun 2009 saakka, jolloin Minnesotan korkein oikeus päätti äänin 5–0 äänestyksen sujuneen laillisesti ja Coleman myönsi tappionsa.
Naftaleeni

| Naftaleeni |
| --- | --- |

Tunnisteet
Muut nimet:  Nafteeni
CAS-numero:  91-20-3
PubChem CID:  931
Ominaisuudet
Molekyylikaava:  C10H8
Moolimassa:  128,18 g/mol
Ulkomuoto:  valkoinen, kiinteä
Sulamispiste:  80 °C (353,7 K)
Kiehumispiste:  218 °C (491 K)
Tiheys:  1,16 g/cm3
Liukoisuus veteen:  0,0317 g/l (25 °C)
Naftaleeni.
Naftaleeni, myös naftaliini tai nafteeni (C10H8) on aromaattinen hiilivety, jonka rakenteessa on kaksi bentseenirengasta. Se on huoneenlämmössä olomuodoltaan väritöntä, valkeaa tai ruskeahkoa, tervanhajuista kiinteää ainetta. Naftaleenin moolimassa on 128,18 g/mol, sulamispiste 80 °C, kiehumispiste 218 °C, tiheys 1,16 g/cm3, leimahduspiste 80 °C c.c., itsesyttymislämpötila 540 °C ja CAS-numero 91-20-3. Naftaleeni ei liukene veteen 25 °C:ssa, mutta se liukenee esimerkiksi eetteriin huoneenlämmössä.
Naftaleenia saadaan tislaamalla kivihiilitervasta. Naftaleenia on käytetty vaatteiden säilytyksen yhteydessä vaatekoiden torjuntaan. Naftaleenia käytetään myös orgaanisiin synteeseihin, kuten ftaalihappoanhydridin ja naftaleenisulfonihappojen, väri- ja lääkeaineiden sekä torjunta-aineiden valmistukseen.
Ympäristö- ja terveysvaikutukset

Aine on erittäin myrkyllistä vesieliöille. Ihmisellä naftaleeni voi johtaa kuolemaan nieltynä, mutta naftaleenille voi altistua myös hengitysteitse ja ihon kautta, sillä se imeytyy myös ihon läpi. Pitkäaikainen altistus voi aiheuttaa anemiaa ja syöpää. Ihmisillä naftaleeni muuttuu aineenvaihdunnassa 1-naftoliksi, 2-naftoliksi sekä 1,4-naftokinoniksi.
Aiheesta muualla

Wikimedia Commonsissa on kuvia tai muita tiedostoja aiheesta .
Naftaleenin kansainvälinen kemikaalikortti
Työsuojelu: Naftaleeni (Arkistoitu – Internet Archive)
PubChem: Naphthalene (englanniksi)
Human Metabolome Database (HMDB): Naphthalene (englanniksi)
Food Component Database (FooDB): Naphthalene (englanniksi)
Kyoto Encyclopedia of Genes and Genomes (KEGG): Naphthalene (englanniksi)
ChemBlink: Naphthalene (englanniksi)
PheroBase: Floral Compound - naphthalene (englanniksi)
Norma

Norma tarkoittaa seuraavia:
Norma, Vincenzo Bellinin ooppera
Norma, monissa maissa käytössä oleva naisen etunimi
Kulmaviivoitin, latinaksi Norma, eteläisen tähtitaivaan tähdistö
FC Norma Tallinn, virolainen jalkapallojoukkue
Norma, postimerkkiluettelo
Norma, jälleenvakuutusosakeyhtiö
Norma, elektro-indie bändi
Norma, jugend-talo Katajanokalla
555 Norma, asteroidi
Norma, Sofi Oksasen viides romaani
Norlén

Norlén on seuraavien henkilöiden sukunimi:
Andreas Norlén (s. 1973), ruotsalainen kokoomuspoliitikko
Henrik Norlén (s. 1970), ruotsalainen näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Miesten 10 metrin ilmapistooli ammunnan maailmancupin finaalissa 2008

Miesten 10 metrin ilmapistooli ammuttiin maailmancupin finaalissa Bangkokissa Thaimaassa 5. marraskuuta 2008. Kilpailun voitti Ukrainan Oleh Omeltšuk tuloksella 687,4 (585+102,4).
| --- | --- |
Kultaa:  Oleh Omeltšuk Ukraina (UKR)
Hopeaa:  Norair Bahtamjan Armenia (ARM)
Pronssia:  Vladimir Isakov Venäjä (RUS)
Aikataulu

Ajat ovat paikallista aikaa
| Päivä | Aika | Kierros |
| --- | --- | --- |
| Keskiviikko, 5. marraskuuta, 2008 | 10.15–12.00 | Peruskilpailu |
| Keskiviikko, 5. marraskuuta, 2008 | 13.30 | Finaali |
Ennätykset

Peruskilpailu:
| 0 | 1 | 2 | 3 | 4 |
| --- | --- | --- | --- | --- |
| Maailmanennätys |  Sergei Pyžjanov | 593 | München, Saksa | 13. lokakuuta 1989 |
Finaali:
| 0 | 1 | 2 | 3 | 4 |
| --- | --- | --- | --- | --- |
| Maailmanennätys |  Sergei Pyžjanov | 695,1 (593+102,1) | München, Saksa | 13. lokakuuta 1989 |
Peruskilpailu

| Sijoitus | Urheilija | Maa | 1 | 2 | 3 | 4 | 5 | 6 | Yhteensä |
| --- | --- | --- | --- | --- | --- | --- | --- | --- | --- |
| 1 | Norair Bahtamyjan |  Armenia | 96 | 99 | 98 | 100 | 98 | 97 | 588 |
| 2 | Oleh Omeltšuk |  Ukraina | 97 | 99 | 97 | 98 | 98 | 96 | 585 |
| 3 | Vladimir Isakov |  Venäjä | 94 | 99 | 97 | 97 | 98 | 99 | 584 |
| 4 | Dilshod Muxtorov |  Uzbekistan | 98 | 96 | 99 | 95 | 94 | 99 | 581 |
| 5 | Jason Turner |  Yhdysvallat | 95 | 97 | 95 | 98 | 99 | 97 | 581 |
| 6 | Mauro Badaracchi |  Italia | 98 | 95 | 99 | 96 | 96 | 97 | 581 |
| 7 | Jin Jong-oh |  Etelä-Korea | 96 | 98 | 97 | 96 | 98 | 96 | 581 |
| 8 | Franck Dumoulin |  Ranska | 97 | 97 | 96 | 100 | 96 | 95 | 581 |
| 9 | Boris Kokorev |  Venäjä | 92 | 100 | 98 | 96 | 98 | 95 | 579 |
| 10 | Vladimir Gontšarov |  Venäjä | 95 | 92 | 98 | 99 | 97 | 97 | 578 |
| 11 | Lin Zhongzai |  Kiina | 98 | 96 | 97 | 98 | 97 | 92 | 578 |
| 12 | Pang Wei |  Kiina | 93 | 99 | 97 | 97 | 94 | 97 | 577 |
Finaali

|  | Urheilija | Maa | Perus- kilpailu | 1 | 2 | 3 | 4 | 5 | 6 | 7 | 8 | 9 | 10 | Finaali | Yhteensä |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | Oleh Omeltšuk |  Ukraina | 585 | 9,2 | 10,5 | 10,6 | 9,7 | 10,5 | 10,5 | 10,4 | 9,9 | 10,6 | 10,5 | 102,4 | 687,4 |
| 2 | Norair Bahtamjan |  Armenia | 588 | 10,7 | 9,5 | 9,6 | 10,2 | 10,6 | 9,8 | 9,6 | 9,0 | 7,9 | 10,3 | 97,2 | 685,2 |
| 3 | Vladimir Isakov |  Venäjä | 584 | 9,8 | 10,2 | 10,7 | 9,8 | 10,1 | 10,4 | 9,5 | 9,3 | 9,6 | 10,7 | 100,1 | 684,1 |
| 4 | Franck Dumoulin |  Ranska | 581 | 10,0 | 9,9 | 10,2 | 10,5 | 10,6 | 10,5 | 9,9 | 10,7 | 10,5 | 9,9 | 102,7 | 683,7 |
| 5 | Jin Jong-oh |  Etelä-Korea | 581 | 10,2 | 9,5 | 9,6 | 10,1 | 10,8 | 10,4 | 10,6 | 10,1 | 10,0 | 10,7 | 102,0 | 683,0 |
| 6 | Mauro Badaracchi |  Italia | 581 | 10,2 | 10,0 | 10,8 | 9,2 | 9,9 | 9,8 | 10,1 | 8,9 | 10,8 | 10,4 | 100,1 | 681,1 |
| 7 | Jason Turner |  Yhdysvallat | 581 | 10,4 | 9,9 | 8,0 | 10,8 | 9,1 | 9,7 | 10,1 | 9,9 | 9,4 | 9,6 | 96,9 | 677,9 |
| 8 | Dilshod Muxtorov |  Uzbekistan | 581 | 10,0 | 10,1 | 8,9 | 8,9 | 10,0 | 8,5 | 10,0 | 10,3 | 9,0 | 10,5 | 96,2 | 677,2 |
Miami Sol

| --- | --- |
Miami Sol
Seuran logo
Toimintavuodet: 2000–2002
WNBA-mestaruuksia: ei yhtään
Konferenssimestaruuksia: ei yhtään
Miami Sol oli yhdysvaltalainen naiskoripalloseura Miamista Floridasta. Seura pelasi Women's National Basketball Association -liigassa (WNBA), jonka itäiseen konferenssiin seura kuului. Solin kotiareena oli vuoden 1999 lopussa avattu AmericanAirlines Arena, joka on myös NBA-seura Miami Heatin kotiareena. Sol oli Heatin vastinpari WNBA:ssa, mutta seuran omistus kuului NBA-liigalle, joka omisti kaikki WNBA-seurat vuoteen 2002 asti.
Solin ensimmäinen kausi WNBA:ssa oli kausi 2000, liigan neljäs kausi. Samana vuonna WNBA:ssa aloitti neljä uutta seuraa, itäiseen konferenssiin sijoitetut Sol ja Indiana Fever sekä läntisen konferenssin Portland Fire ja Seattle Storm.